Tarybos reglamentas (EEB) Nr. 317/93
1993 m. vasario 9 d.
iš dalies keičiantis Reglamentą (EEB) Nr. 1906/90 dėl tam tikrų prekybos paukštiena standartų
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo [1], ypač į jo 2 straipsnio 2 dalį,
atsižvelgdama į Komisijos pasiūlymą,
kadangi Reglamentas (EEB) Nr. 1906/90 [2] nustato tam tikrus prekybos paukštiena standartus;
kadangi reikėtų iš dalies pakeisti Reglamentu (EEB) Nr. 1906/90 nustatytus paukštienos apibrėžimus, kad jie nebūtų taikomi visoms paukštienos ruošinių rūšims;
kadangi siekiant deramai atsižvelgti į paukštienos prekybos sąlygas mažmeninės prekybos lygyje, valstybėms narėms reikėtų leisti nustatyti konkrečius temperatūros reikalavimus, kurių turi būti laikomasi mažmeninėje prekyboje pjaustant ir sandėliuojant šviežią paukštieną,
PRIĖMĖ ŠĮ REGLAMENTĄ:
1 straipsnis
1. Reglamentas (EEB) Nr. 1906/90 iš dalies keičiamas taip:
"1. "paukštiena" - žmonių maistui tinkama paukštiena, kuri nebuvo apdorota jokiais kitais būdais, išskyrus šaldymą;"
2. 2 straipsnio 5 punktas keičiamas taip:
"5. "šviežia paukštiena" - tai nesustingdyta atvėsinimo būdu paukštiena, kuri turi būti visuomet laikoma ne žemesnėje negu - 2° C ir ne aukštesnėje negu 4° C temperatūroje; vis dėlto valstybės narės gali nustatyti kitus temperatūros reikalavimus, kurių reikia laikytis išpjaustant ir saugant šviežią paukštieną mažmeninės prekybos parduotuvėse arba patalpose, esančiose šalia prekybos vietų, kuriose paukštiena išpjaustoma ir saugoma tik tam, kad vietoje būtų patiekiama vartotojui;"
.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Tačiau 1 straipsnio 1 punkto nuostatos įsigalioja 1994 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. vasario 9 d.